
Kalikotomin enzim-katalizált aszimmetrikus acilezése szakaszos és folyamatos üzemmódban

A tetrahidroizokinolin-vázas vegyületek nagy jelentőséggel bírnak mind kémiai, mind biológiai szempontból. A farmakológiai vizsgálatok, többek között antibakteriális, anti-HIV ill. tumorellenes hatásukat mutatták ki.
A királis molekulák enantioszelektív elválasztása kulcsfontosságú a gyógyszerkutatásban. Ennek egyik lehetséges módja az enzim-katalizált kinetikus rezolválás. A racém kalikotomin enzim katalizálta enantioszelektív acilezését, nitrogénen Boc védőcsoporttal ellátott aminoalkohol [(±)-1] primer OH csoportjának aszimmetrikus acilezésén keresztül terveztük megvalósítani.
[image: ]
Előkísérletek során vizsgáltuk folyamatos üzemmódban az enzim típusának, az acildonor mennyiségének, az oldószernek valamint a hőmérsékletnek az enantioszelektivitásra és reakciósebességre gyakorolt hatását. Az optimálisnak talált körülmények: CAL-B (Candida antactica B lipáz), toluol, vinil-acetát, 80 bar nyomás, 60 ºC és 0,1 mL/perc áramlási sebesség. Ezen eredmények alapján végeztük a (±)-1 preparatív-mennyiségú rezolválását szakaszos üzemmódban. A reakció során kiváló enantioszelektivitást (E > 200) és enantiomerfeleslegeket kaptunk (ee > 99%). Az (R)-1 és (S)-2 termékeket oszlopkromatográfiásan választottuk szét, majd a Boc védőcsoport eltávolításával állítottuk elő a megfelelő kalikotomin enantiomereket [(R)-3 és (S)-3] (ee > 99%).
A kutatást a TAMOP-4.2.2/A-11/1/KONV-2012-0052 projekt támogatta.

